
ประกาศองค์การบริหารส่วนตำบลควนพัง

เรื่อง วัน เวลา และสถานที่ตรวจรับงานจ้าง
โครงการซ่อมแซมถนนในเขตตำบลควนพัง จำนวน ๓๔ สายทาง
 ตำบลควนพัง อำเภอร่อนพิบูลย์  จังหวัดนครศรีธรรมราช


                                                  …………………………


ตามที่องค์การบริหารส่วนตำบลควนพัง  อำเภอร่อนพิบูลย์   จังหวัดนครศรีธรรมราช ได้ทำสัญญาจ้างกับ ห้างหุ้นส่วนจำกัด ศักดิ์ศรีวิศวกรรมการโยธา   เพื่อดำเนินการซ่อมแซมถนนในเขตตำบลควนพัง ที่ได้รับความเสียหายจากเหตุอุทกภัย  เพื่อบรรเทาความเดือดร้อนราษฎรผู้ประสบอุทกภัย  ขององค์การบริหารส่วนตำบลควน  จำนวน ๓๔  เส้นทาง   รายละเอียดตามสัญญาจ้าง เลขที่ ๒/๒๕๕๔  ลงวันที่ ๓๑ มกราคม ๒๕๕๔ วงเงินตามสัญญา  ๑,๓๙๐,๐๐๐ บาท วันเริ่มสัญญา  ๑ กุมภาพันธ์ ๒๕๕๔  วันสิ้นสุดสัญญา  ๑๗ มีนาคม ๒๕๕๔ นั้น
                    บัดนี้  ผู้รับจ้างได้ส่งมอบงานจ้าง  ตามหนังสือส่งมอบงานจ้าง ลงวันที่ ๒๑ กุมภาพันธ์ ๒๕๕๔ เพื่อให้คณะกรรมการตรวจรับงานจ้างได้ตรวจรับงานจ้างต่อไป ทั้งนี้ ประธานคณะกรรมการตรวจรับงานจ้างได้นัดตรวจรับงานจ้างในวันที่  ๒๔  กุมภาพันธ์  ๒๕๕๔  เวลา ๑๐.๐๐  น. เป็นต้นไป 
                      เพื่อให้เกิดความโปร่งใส บริสุทธิ์ ยุติธรรมและเกิดประโยชน์สูงสุดแก่ทางราชการรวมทั้งเป็นการเผยแพร่ประชาสัมพันธ์ข้อมูลข่าวสารเกี่ยวกับการจัดซื้อจัดจ้างและกิจการขององค์การบริหารส่วนตำบลควนพังรวมทั้งเป็นการปฏิบัติตามพระราชบัญญัติข้อมูลข่าวสารของทางราชการ พ.ศ. ๒๕๔๐ และ       พระราชกฤษฎีกาว่าด้วยหลักเกณฑ์และวิธีการบริหารกิจการบ้านเมืองที่ดี พ.ศ. ๒๕๔๖
                     องค์การบริหารส่วนตำบลควนพังจึงขอประกาศและประชาสัมพันธ์การตรวจรับงานจ้างโครงการดังกล่าวเพื่อทราบและเข้าร่วมเป็นสักขีพยานในการตรวจรับงานจ้างดังกล่าวให้ทราบโดยทั่วถึงกัน ซึ่งสามารถสอบถามรายละเอียดเพิ่มเติมได้ที่ องค์การบริหารส่วนตำบลควนพัง โทร. ๐๗๕.๗๕๙๒๘๔ ตามวันเวลาราชการ หรือสามารถดูรายละเอียดเพิ่มเติมได้ทาง www.Khuanpang.go.th 
                              จึงประกาศให้ทราบโดยทั่วกัน                
             ประกาศ ณ วันที่   ๒๓    เดือน  กุมภาพันธ์   พ.ศ.  ๒๕๕๔
                           
                         
(ลงชื่อ)          ธรรมพิทย์  รอดบัวทอง  
                                          
                 (  นายธรรมพิทย์   รอดบัวทอง  )

                                                                  นายกองค์การบริหารส่วนตำบลควนพัง
